22. ΝΟΜΟΣ 463 της 10/13 Αυγ. 1943 Περί διάταξεών τινων αφορωσών την διεξαγωγήν των δικών του Δημοσίου, του Εκκλησιαστικού Ταμείου και του Ταμείου Εθνικού Στόλου. Άρθρον 1 1.Προς ενέργειαν των εν Αθήναις, Πειραιεί και Θεσσαλονίκη επιδόσεων δικογράφων, των πράξεων της διαδικασίας εκτελέσεως και των λοιπών εν γένει κλητορικών εργασιών του Δημοσίου, του Ταμείου Εθνικού Στόλου και του Εκκλησιαστικού Ταμείου, επιτρέπεται η δι’ αποφάσεων του Υπουργού των Οικονομικών πρόσληψις αμίσθων δικαστικών κλητήρων εκ των κατά την περιφέρειαν των αντιστοίχων Πρωτοδικείων διωρισμένων, αίτινες διατηρούντες την ιδιότητά των, δεν κωλύονται εις την παράλληλον άσκησιν των καθηκόντων των παραγγελία ετέρων εντολέων. 2.Εις τους ούτω προσλαμβανομένους, ο αριθμός των οποίων δεν δύναται να υπερβή τους τρεις δια τον Πρωτοδικείον Αθηνών και τους δύο δι’ έκαστον των Πρωτοδικείων Θεσσαλονίκης και Πειραιώς, και εφ’ όσον παρέχωσι τας υπηρεσίας των, καταβάλλονται υπό του Δημοσίου, πλην των πράγματι υπ’ αυτών δαπανουμένων οδοιπορικών εξόδων και της κατά τας κειμένας διατάξεις, λόγω αποστάσεως χιλιομετρικής αποζημιώσεως δια τας εντός ή εκτός της έδρας των ενεργουμένας επιδόσεις ή πράξεις εκτελέσεως α)το ήμισυ των νομίμων δικαιωμάτων δι’ εκάστην επίδοσιν ή άλλην ενεργουμένην πράξιν και β)πρόσθετος μηνιαία, αποζημίωσις, καθοριζομένη μετά του χρόνου της προσλήψεως δια της αυτής αποφάσεως και μη δυναμένη να υπερβή το σύνολον των ανεκκαθαρίστων κατά μήνα αποδοχών υπουργικού γράφεως α΄ τάξεως. 3.Πάσα αναγκαία προς εκτέλεσιν του παρόντος άρθρου λεπτομέρεια ορίζεται, δι’ αποφάσεων του Υπουργού των Οικονομικών, δι’ ων δύναται να επεκταθή η ισχύς αυτού και εις άλλας περιφερείας. Άρθρα 2-4 (Περιελήφθησαν εις τα άρθρ. 7, 17 και 12 του Κώδικος Δικών του Δημοσίου, 10 Δ.β.2). Άρθρον 5 (Προέβλεπε τακτοποίησιν πληρωμής προκαταβολής εις τον εν Νεαπόλει δικηγόρον του Δημοσίου). Σελ 256 Άρθρον 6 1.Εξουσιοδοτείται ο Υπουργός των Οικονομικών, ίνα δια Διαταγμάτων προβαίνει εις κωδικοποίησιν νομικών διατάξεων ιδρυτικών δικαιωμάτων και υποχρεώσεως του Δημοσίου, ως και των υπό την διαχείρισιν αυτού ή την δικαστικήν εκπροσώπησιν του Υπουργού τούτου τελούντων νομικών προσώπων Δημοσίου Δικαίου, εν ενιαίω κειμένω, μεταβαλλομένης εν αυτώ της σειράς και αριθμήσεως των άρθρων, απαλειφομένων των μη ισχυουσών διατάξεων και υπό τον περιορισμόν της μη ουσιαστικής μεταβολής του περιεχομένου των κωδικοποιουμένων διατάξεων. 2.Προς τον σκοπόν τούτον δύναται ο Υπουργός των Οικονομικών να συνιστά δι’ αποφάσεών του τριμελείς Επιτροπάς, εξ ων τα δύο τουλάχιστον μέλη εκ του κυρίου προσωπικού των Νομικών Υπηρεσιών. Η διάρκεια των εργασιών των επιτροπών τούτων και η μηνιαία αποζημίωσις των μελών και του γραμματέως τούτων ορίζεται δια των αυτών αποφάσεων ουχί μείζον του τριμήνου, ουδέ ανωτέρα του ημίσεως του συνόλου των μηνιαίων αποδοχών. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Ο άνω νόμος επεκυρώθη υπό του Νόμου 343/1947). 